روسیه نینگ تیفر منطقه سیده قولب توشگن خصوصی بیر جیتده واگنرنینگ ییتکچیسی یوگنی پریگوژین هم بولگن 10 کیشی نینگ جسدی نینگ تثبیت ایتیلگن لیگی بیلدیریلدی.
روسیه عاجل وضعیتلر وزیرلیگی موضوع توغریسیده بیرگن بیاناتده تیفر منطقه سیده خصوصی بیر جیت نینگ قولب توشگن لیگینی معلوم قیلدی.
بیاناتده، "اوچاقده 3 ته سی پرسونل 10 کیشی بار ایدی. دستلبکی معلوماتگه کوره اوچاقده گی برچه حیاتینی یوقاتدی" دیب ایتیلدی.
روس خبر آژانسی تاس ایسه تیفرده قولب توشگن و 10 کیشی اولگن خصوصی اوچاقده واگنرنینگ قورووچیسی یوگنی پریگوژین نینگ هم بارلیگینی بیلدیردی.
خبر کیین روسیه فدرال هوا ترانسپورت آژانسی تامانیدن هم تایید ایتیلدی.
آژانس قولب توشگن جیتده واگنرنینگ قورووچیسی یوگنی پریگوژین نینگ اولگن لیگینی معلوم قیلدی.
واگنرگه یقین بولگن بعضی بیر تلگرام کاناللری جیت نینگ روس اردوسی گه باغلیق هوا مدافعه سیستملری تامانیدن اوروب توشیریلگن لیگی ادعا ایتیلدی.
یوگنی پریگوژین نینگ همراهیده گی معاشلی اوروشچیلر بیلن 24 جونده روس باشقروویگه قرشی قوراللی قوزغالانگه قول اورگندی. قوزغالان بلاروس جمهور باشلیغی الکسندر لوکاشینکونینگ واسطه چیلیگی بیلن اداغگه ییتکیزیلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
